ques Rueff : vom ajunge din nou la o 
„mare depresiune“ de felul aceleia din 
1929-1932, care l-a adus pe Hitler la pu- 
tere şi a provocat cel de-al doilea război 
mondial. 

' Cealaltă eventualitate este ca guver- 
nele să reacționeze în mod energic. Nu 
există o infinitate de metode. De vreme 
ce creșterea preţurilor are acelaşi ritm 
ca în timp de război, singura armă po- 
sibilă este cea din timp de război, adică 
controlul asupra preţurilor şi salariilor, 
denumit cu pudicitate „politică a veni- 
turilor“. 

În Suedia, Danemarca şi Olanda a şi 
fost instituit controlul asupra prețuri- 
lor. Patronatul reclamă controlul asu- 
pra salariilor. De fapt, cele două mă- 
suri sînt legate între ele. A doua este 
pur şi simplu mai nepopulară decît 
prima. 

Eventualitatea unor măsuri de con- 
strîngere nu are nimic seducător. Este 
greu ca o economie să prospere cu un 
asemenea corset. 

Astfel, încercînd să facem proiecţii în 
viitor, vedem dificultăţi foarte grave 
pentru lumea occidentală în anii '70. 

DILEMELE 
CANADEI 


ACUM, după ce diplomatul britanie 
Cross a avut norocul să fie eliberat, Ca- 
nada pare să aibă toate șansele de a 
reveni la acea binemeritată obscuritate 
internațională, rezervată puţinelor ţări 
care nici nu au necazuri, nici nu pro- 
voacă necazuri altora. Dar, pe baza im- 
presiilor culese în cursul unei vizite în 
această ţară mare și nepopulată — mai 
mare decit Statele Unite avind însă 
doar ceva mai mult de o zecime din 
populaţia lor — şi în urma discuţiilor 
cu numeroşi intelectuali, oameni de a- 
faceri şi politicieni canadieni, mă aş- 
tept ca liniştea să se dovedească ilu- 
zorie. Qubecul este „problema irlande- 
ză“ a Canadei. Ea este menită să do- 
mine politica acestei țări aşa cum pro- 
blema irlandeză a dominat politica bri- 
tanică în cea mai mare parte a secolu- 
lui nostru. 

Pentru moment, lupta efectivă se 
desfăşoară între înşişi canadienii fran- 
cezi — şase milioane dintr-o populaţie 
canadiană totală de 21 milioane, dar 
cinei milioane din cei şase milioane de 
locuitori ai provinciei Québec. Este 
semnificativ că, pînă în prezent, singu- 
ra victimă a organizaţiei extremiste 
„Frontul de eliberare a Quebecului“ a 
fost Pierre Laporte, el însuşi canadian 
francez, aparţinînd noului  „establish- 
ment“ şi membrul cel mai experimen- 
tat al destul de şubredului guvern pro- 


vincial al Quebecului. Fapt este că 
structura „naționalismului“ canadian 
francez s-a schimbat considerabil. in 


urmă cu 20 de ani (sau chiar mai pu- 
ţin), era vorba de o mişcare în esenţă 
conservatoare, urmărind să apere mo- 
dul de viaţă tradiţional și rural al 
Quebecului, dominat de Biserică, îm- 
potriva progreselor industrializării, mo- 
dernizării şi amenicanizării. Ea întîm- 
pina opoziţia „progresiştilor“, care lup- 
tau pentru federaţie şi modernizare. 

Această luptă a fost câștigată de 
multă vreme, iar vechii „progresiști“ 
au devenit noul „establishment“ cana- 
dian francez. Astăzi ei au fost dapășiţi 
de noii separatiști, din care „Frontul 
de eliberare a Quebecului“ reprezintă 
Goar o mică fracțiune extremistă. Pe 
noii separatiști îi  călăuzeşte același 
sentiment naţional ca pe cei vechi, a- 
ceeaşi nemulțumire de a fi o minorita- 
te obligată să sufere umilința rezimu- 
lui majorităţii. Dar, departe de a se 
împotrivi „modernizării“,  insatisfacţia 
lor este că nu o conduc ei, în propria 
ler provincie. 

Ironie a soartei: canadienii englezi 
resimt cam aceeaşi insatisfacție în Ca- 
nada engleză. Dominația copleșitoare a 
economiei canadiene de către marele 
business și de către marea industrie 
din S.U.A. constituie de multă vreme 
un punct dureros. Dar, mai de curînd, 
doi factori au intensificat dorinţa de e- 
mancipare. Primul îl constituie apariția 
unei noi generații universitare. nerăb- 
dătoare şi nemulţumite de ceea ce ea 
consideră a fi acceptarea de către ge- 
neraţiile mai virstnice a unei supuneri 
comode. Al doilea : starea de agitație 
din înseși Statele Unite şi deteriorarea 
reputației lor pe plan intern și extern 
— ceea ce permite canadienilor să con- 
sidere că, la urma urmelor, s-ar putea 
ca ţara lor să nu fie cu totul inferi- 
oară Statelor Unite. Canada nu are o 
problemă a negrilor și a evitat războiul 
din Vietnam: aceste avantaje nu sînt 
neglijabile. 

Dificultatea constă în a stabili ce ar 
putea să însemne în mod concret o 
Canadă cu adevărat independentă. Din 
anumite puncte de vedere, ea este de 
pe acum mai independentă decît Ma- 
rea Britanie ; de pildă, spre deosebire 
de noi. Canada acordă azil dezertorilor 
din armata S.U.A. Lanţurile reale sînt 
însă de ordin geografic şi economic. 
Micul dar activul partid socialist al 
Canadei. N.D.P., consideră că răspun- 
sul inevitabil este creșterea controlului 
statului, astfel încît guvernul de la Ot- 
tawa să poată arăta yankeilor cine este 
stăpînul. Alţi canadieni năzuiesc ca ţara 
lor să devină o putere în Pacific, care 
să dezvolte relaţiile politice Si comer- 
ciale cu ţările în curs de dezvoltare. 
Alţii visează să exploateze marile bo- 
găţii virgine din nordul țării lor, uriaş, 
nelocuit, neospitalier și, în mare parte, 
lipsit de activitate economică. 

Totuși. nemulțumirile  canadienilor 
englezi (şi ale canadienilor francezi a- 
similaţi) sînt benigne în comparaţie cu 
acelea care domnesc în Québec. Aici 
nemulțumirea există la două niveluri. 
Există nemulțumirea declarată a cana- 
dienilor francezi mai tineri și mai culți, 
care se văd ţinuţi departe de principa- 
lele funcţii economice din propria lor 
provincie ; căci — în parte din cauza 
dominaţiei americane — pînă şi în 
Canada franceză limba folosită în bi- 
rourile directoriale este engleza. Si 
există nemulțumirea neexprimată, dar 
probabil hotăritoare, a marii mase de 
şomeri, 


britanic răpit şi 
apoi eliberat de extremiştii quebe- | 


Cross, diplomatul 


chezi, înainte de întoarcerea sa în 


Anglia 


Şomajul este destul de ridicat în în- 
treaga Canadă, reprezentind 7 la sută 
din forța de muncă şi continuînd să 
crească ; dar în Quebec procentul este 
de 10 la sută. Elementul central al bu- 
getului canadian prezentat recent a 
fost un program oarecum întirziat de 
a spori numărul locurilor de muncă 
în Quebec ; întrucît însă Canada în an- 
samblu suferă (ca de obicei) de pe 
urma consecinţelor recesiunii america- 
ne, perspectivele nu sînt favorabile. Și 
este de prisos să se spună șomerilor 
că un Québec independent (provincie 
avind o populaţie egală cu cea a Elve- 
tiei şi o suprafaţă mai mare decit cea 
a întregii Comunităţi Economice Euro- 
pene) nu ar avea sens din punet de ve- 
dere economic. La ultimele alegeri pro- 
vinciale din Québec, care au avut loc în 
aprilie, Partidul qu6bechez, partid se- 
paratist, a obţinut 23 la sută din voturi. 
Dacă actuala tendință a şomajului nu 
se schimbă repede, Partidul quebechez 
ar putea obţine majoritatea în viitoa- 
rele alegeri provinciale din 1974. 

Ce se va întîmpla dacă separatiștii 
înving în Québec ? Instinctul lor îi va 
îndemna inevitabil să acţioneze neîn- 
tîrziat. Căci situaţia lor se înrăutățește 
continuu. Nu numai că procentul na- 
talităţii în rîndurile canadienilor fran- 
cezi este scăzut, dar noii imigranți în 
Canada, sosiți din Italia și din alte 
țări, învaţă invariabil engleza şi nu 
franceza — iar un mare număr dintre 
ei se stabilesc la Montreal 一 inima Ca- 
nadei franceze. Dacă vor să acţioneze, 
separatiștii ştiu că trebuie s-o facă 
înainte de a pierde controlul la Mont- 
real. Tragedia este că orice încercare 
de a declara Quebecul independent ar 
întîmpina aproape cert o ripostă mili- 
tară din partea guvernului federal. Toc- 
mai pentru a evita o asemenea perspec- 
tivă, persoane rezonabile din Canada 
engleză ar dori să se ofere acum Qué- 
becului un compromis, un statut spe- 
cial. Dar premierul Trudeau nu pare a 
fi interesat ; nimeni nu este un fede- 
ralist mai intransigent decît un fede- 
ralist canadian francez. Poate că Tru- 
deau are dreptate. Poate că febra sepa- 
ratistă va trece. Dar canadienii au a- 
vut la dispoziție peste un secol ca să 
devină o singură naţiune și nu au reu- 
şit nici pînă în prezent. 

puncte de vedere 


LE NOUVEL 


OBSERVATEUR 


PARIS 


„ACUZAȚII“ 
DE LA BURGOS 


„RESPINGEM tribunalul vostru. Re- 
fuzăm să fim judecaţi de voi. Aici, 
cei acuzaţi sînteţi voi, pentru că voi 
sînteţi asasinii“. 

Cei 16 militanţi basci, membri ai 
„organizaţiei E.T.A., au calificat în a- 
cești termeni consiliul de război care 
„îi judeca la Burgos, marţi, 8 decem- 
“brie. În celulele lor îngheţate — în 
1970 nici o închisoare spaniolă n-a 
“fost încălzită — „cei 16“ au intentat 
proces judecătorilor lor: „Ei ne-au 
adus aici. Ei sînt cei care, ştiind că 
nu l-am ucis pe polițistul Manzanas, 
şi fără cea mai mică probă materială, 
cer împotriva noastră şase condam- 
nări însumînd 700 de ani de închisoa- 
re, pentru singurul motiv că sîntem 
revoluționari. Ei sînt cei care ne-au 
împiedicat să vorbim în timpul pro- 
cesului şi care îi împiedică astăzi pe 
avocaţii noştri să ne asigure apăra- 
rea. În aceste condiţii ei fac din noi 
ceea ce vor. O lume întreagă îi pri- 
veşte : să-și asume, deci, responsabi- 
lităţile.“ 

JOAQUIN GOROSTIDI, în vîrstă de 
25 de ani, ameninţat cu pedeapsa cu 
moartea, a declarat audienței că este 
„absolut dispus să-și dea viaţa“. Pă- 
rintele DON ETXABE, care riscă să 
capete 70 de ani de închisoare, spu- 
ne: „Dacă nu voi fi condamnat, voi 
face acelaşi lucru“. XAVIER LARENA, 


NUMAI INDIENII TAO AU CÎŞTIGAT PROCESUL 


'Ținind cu o mînă capetele păturii lui 
indiene și sprijinindu-se cu cealaltă în- 
tr-un baston, bătrinul a coborit încet 
treptele Capitoliului şi s-a îndepărtat 
cu paşi mici. Simţea în inimă multu- 
mirea celor drepți atunci cind se tace 
dreptate. 

La virsta de 90 de ani, Juan de Jesus 
Romero, şef al indienilor tao, ciștigase 
un proces intentat în urmă cu 65 de ani 
guvernului Statelor Unite și pleca să 
ducă vestea cea bună poporului său : 


1300 de suflete de pe malurile Lacului | 


Albastru, care îşi întinde oglinda ape- 
Jor. îngheţate, foarte sus, în munţii 
Noului Mexic. 

„La 3 decembrie 1970, cu 70 de voturi 
contra 12, Senatul hotărise să restituie 
48 000 acri de pădure care înconjoară 
Lacul Albastru. Era prima oară cind 
statul restituia unor indieni pămin- 

: turile lor. Gest simbelic sau precedent 
juridic ? În urmă cu 150 de ani, Alexis 

23 de ani (pedeapsa cu moartea şi 40 
de ani închisoare); „Nu sînt separa- 
tist. Mă consider revoluționar inter- 
naţionalist. Sînt marxist-leninist. N-am 
participat la nici o acţiune violentă, 
dar mă declar solidar cu toţi cei care 
au făcut-o“. EDUARDO URIARTE, 24 
ani (pedeapsa cu moartea şi 90 de ani 
închisoare) : „Mi-am întrerupt studiile 
de științe economice pentru a sluji în 
rîndurile E.T.A., pentru că am ajuns 
la concluzia că nimic serios nu se 
poate realiza. fără revoluţie“. JOSÉ 
MARIA DORRONSORO, autodidact, 
28 ani (pedeapsa cu moartea şi 80 de 
ani închisoare) răspunde cînd este in- 
terogat asupra formației sale intelec- 
tuale : „Ea constă în luarea de cunoș- 
tință privind exploatarea şi găsirea 
răspunsurilor concrete la întrebările 
pe care mi le pune conștiința mea 
proprie“. 

Cînd se vorbeşte astfel eşti conside- 
rat „provocator“. În Spania, aceasta 
înseamnă moartea. „Cei 16“ acceptau, 
deci, din capul locului să fie tratați 
ca „provocatori“. Mai mult, era un 
drept pe care îl revendiċau. 

La Burgos, „lupta finală“ a consiliu- 
lui de război a început în momentul 
în care unul dintre acuzați a refuzat 


„să răspundă la interogatoriu. „Invoc 


acordurile convenției internaţionale de 
la Geneva, ratificate de către statul 
spaniol, şi cer un tratament similar 
prizonierilor de război“. Explozia unei 
grenade n-ar fi avut mai mult efect. 
El a continuat: „În conformitate cu 
aceste acorduri eu sînt obligat să de- 
clar numai numele și profesia. Mă nu- 
IRASUEGI, aparţin 
organizaţiei E.T.A., în care am înde- 
plinit funcţia de liberado — adică cel 
care «s-a eliberat de sistem pentru a 
intra în rîndurile mişcării» — la On- 
darroa“. După aceea s-a aşezat şi n-a 
mai scos o vorbă. 

A doua zi, ENRIQUE GUELASADA 
(50 de ani de închisoare), cerea să se 
respecte aceleaşi drepturi. Începuse 
ofensiva. În sfîrşit, MARIO ONAIN- 


de Tocqueville a descris mizeria Pieilor 
Roşii, respinşi de colonişti, condam- 
nați la cerșetorie şi la viața în ținuturi 
aride. 

Urmașii lor nu mai sînt decît 800 000 
de oameni, trăind în cea -mai mare 
parte în rezervaţii. dar, pe baza drep- 
tului primului ocupant, nu sint ei oare 
și moștenitorii a 90 la sută din pămin- 
turile Statelor Unite? Cei 48000 acri 
de pămînt din jurul Lacului Albastru 
erau, din tericire, „acrii lui Dumnezeu“, 
Începînd din secolul XIV, pare-se, 
această suprafaţă adăpostea sanctuarul 
de cult al indienilor tao. Preşedintele 
Theodore Roosevelt le-o smulsese în 
1906 pentru a o da pădurarilor şi, mai 
tirziu, tăietorilor de păduri. Senatul a 
recunoscut că zgomotul buldozerelor, 
la care se adaugă zgomotele produse 
de  excursioniști, nu se potrivesc cu 
respectul datorat Celui de Sus. Dar,. 
pînă la urmă, un om cu taţa aproape 


DIA (pedeapsa capitală) a dat naştere 
„incidentului“ care a pus capăt „mas- 
caradei justițiare“. „Eu, de asemenea, 
sînt prizonier de război şi profit de 
această ocazie pentru a face cunoscută 
opresiunea la care este supus poporul 
basc. Gora Euzkadi Askatuta!“ Să 
vezi, în Spania, un acuzat care în- 
drăzneşte să se îndrepte către onora- 
tul tribunal strigînd în bască: „,Tră- 
iască clasa muncitoare spaniolă !*. Un 
basc, făcînd parte din națiunea pros- 
crisă, avea curajul, chiar în incinta 
justiţiei, să lanseze strigătul interzis 


care, el singur, atrage închisoarea 
pentru nu se ştie citi ani. Strigătul 


său era reluat de camarazii şi de 
fraţii, surorile, soțiile, rudele celor a- 
cuzaţi, aflaţi în sală. 

La Burgos, regimul a încercat să 
se apere. În primul rînd, împiedicîn- 
du-l pe Xavier Izco, 28 ani (pedeap- 
sa cu moartea Si 75 de ani închisoa- 
re), să vorbească. Nouă minute de in- 
terogatoriu este puţin. „Răspundeţi prin 
da sau prin nu“. Cum să te conformezi 
unei asemenea rigori, cînd eşti acuzat 
de o crimă pe care n-ai comis-o? 
Avocatul său, Jose Antonio  Echebar- 
rieta, a fost tratat în acelaşi mod. Din 


două întrebări pe care încerca să le- 


pună clientului său, la una trebuia 
să renunțe, pentru că i se lua cuvîn- 
tul de către președinte. „Întrebarea 
nu este pertinentă“. Este fraza care 
s-a auzit cel mai des la Burgos. Mai 
ales înainte ca avocaţii să-și fi ter- 
minat de formulat întrebările. Este 
cu totul ilegal. Dar este adevărat că 
legea, de la arestarea acuzaților pînă 
la proces, n-a încetat a fi violată, 
Izco ar fi trebuit să fie totuși as- 
cultat. Era într-adevăr acuzatul cel 
mai ameninţat dintre toţi. De ce? 
Trebuia găsit un tap ispăşitor pentru 
moartea polițistului Manzanas și ghi- 
nionul căzuse pe el. „Nu l-am omọ- 
rit pe Manzanas, a spus el, şi n-am 
participat în nici un fel la execuţia 
lui“. Este tot ceea ce avea de spus. 


la fel de bronzată ca cea a bălrinului 
set indian s-a opus restituirii : Clinton 
P. Anderson, de 30 de ani, senator din 
partea statului Noul Mexic. El se te- 
mea în mod greşit de precedentul ju- 
ridic, Senatul a admis caracterul sacru 
drept moliv legitim de revendicare, dar 
va fi singurul caz. Statele Unite nu vor 
restitui pămînturile indienilor din Alas- 
ka. Aşa cum nu vor ceda mica insulă 
Alcatraz, fosta închisoare situată în 
Golful San Francisco, celor citeva zeci 
de Pici Roşii care s-au instalat acolo 
pentru a se despăgubi de pierderea te- 
ritoriului Manhattan, cumpărat de la 
strămoşii lor cu „coliere de perle și 
stotă purpurie în valoare de 24 dolari“. 

Aceasta se întîmpla în urmă cu peste 
300 de ani. De atunci, preţul terenurilor 
la New York a crescut... 


(După L'Express) 


puncte de vedere 


._ Izco fusese arestat în ianuarie 1969. 
-În acel moment nimeni nu se gindise 
一 reiese clar din dosar — să-l acuze 
„pe Izco de asasinarea lui Manzanas. 
Cind poliția a prezentat o fotografie 
soţiei şi fiicei poliţistului omorît, a- 
«cestea au declarat : „Este cel care sea- 
mănă cel mai mult“. Această foto- 
“gratie, două luni mai tirziu, în mai 
1969, a fost pusă la dosar ca fiind 
fotografia lui Izco. Dar tot poliția de- 
clară : „Soția şi fiica lui Manzanas 
n-au semnat niciodată această piesă 
care figurează la pag. 612 a dosaru- 
lui“. De ce Izco? Fără îndoială pen- 
tru că rezistența sa, în penitenciarul 
din Puerto Santa Maria (Gibraltar), 
"a fost excepțională. Pentru îndrăz- 
neala lui, pedeapsa de a rămîne în ce- 
lulă a fost comutată de la 30 la 80 de 
"zile. Cînd avocatul îl întilneşte, în au- 
gust 1969, Izco îi spune : „Sînt un mort 
în viaţă. Vor să mă ucidă. Simt că 
vor încerca s-o facă“. 

La Burgos, regimul a încercal să 
obțină tăcerea asupra torturilor, asu- 
:ra cazului lui VICTOR ARANA, arestat 
în timpul unei reuniuni, asupra că- 
„ruia poliţia a deschis focul cu mitra- 
‘liere fără a-l soma. Rănit grav, Ara- 
:na a fost lăsat o oră şi jumătatefăra 
- îngrijiri. 
| - Nimic din toate acestea n-au fost po- 
vestite la Burgos. DONA DORRONSORO 
a declarat la bară că era internată 
de cîteva zile într-un spital de psi- 
hiatrie, datorită urmărilor torturilor 
ia care a fost supusă în timpul inte- 
xogatoriului. Dar cînd soţul său .一 
care niciodată n-a fost interogat deun 
judecător de instrucţie 一 a declarat 
: tribunalului: „Am fost torturat“, 
i preşedintele l-a întrerupt: „No in- 
i teresa“. Tot, „fără interes“ a fost şi 
depoziția părintelui Etxabe 一 pusă la 
| dosar 一 dar care n-a fost niciodată ci- 
| tită la Burgos? 

! „Am fost arestat, declară Etkabe, la 
| 11 aprilie 1969, şi torturat fără între- 
| rupere la comisariatul din Bilbao pînă 
“| la 17 aprilie. M-au tăcut să spun ceea 
ice au vrut: aş fi mărturisit orice. 
Cînd am fost transportat la închisoa- 
rea din Basauri (Bilbao) şi cînd am ce- 
rut să vorbesc cu judecătorul de in- 


' strucţie, gardienii m-au prevenit: 
Dacă îţi schimbi depoziţia o să te 
ducă din nou la comisariat. Mi-am 


! schimbat totuşi declaraţiile și am spus 
judecătorului că tot ceea ce mărturi- 
i sisem mi-a fost smuls prin tortură“. 

Nici un cuvint nu s-a spus despre 
aceasta la Burgos. 

Cu sau fără pedepse cu moartea, 
Franco a pierdut procesul. Burgos este 
cel mai mare eșec al lui Franco. Și 
cea mai mare victorie a organizaţiei 
ETA; 

S-a putut verifica la Burgos că „cei 
16“ nu erau acolo decît pentru a servi 
ca ostatici ai regimului. Era un fel 
de joacă cu focul. Chiar și miniştrii 
săi „evoluţionişti“ se declarau dezo- 
laţi, mai ales ministrul afacerilor ex- 
terne, Lopez Bravo. Însuşi şeful înal- 
tului stat major al armatei, genera- 
lul Manuel Diez Alegria, a trebuit să 
accepte ca inculpaţii să fie judecaţi 
de un tribunal la Burgos. O dată în 
plus, Spania este obiectul dezaprobă- 
rii internaţionale, spun ei. 


Katia D, KAU?P 

ROMA 


VĂ TREBUIE 
UN TANC? 


ĪN TOAMNA anului 1968, portavio- 
nul american „Youngtown“ a ridicat 
ancora, plecînd din San Diego spre Ho- 
nolulu şi lăsînd la țărm escađrilele de 
bombardiere și de vînătoare. Misiunea 
sa oficială era recuperarea astronauți- 
lor Borman, Lovell şi Anders, care pe- 
trecuseră Crăciunul pe o orbită cir- 
cumlunară. Dar, de îndată ce gigan- 
tica navă a ajuns în largul mării, au 
apărut pe punte cam 40 de avioane ja- 
poneze (de tipul celor folosite la înce- 
putul celui de-al doilea război mondial), 
29 de avioane de vînătoare ale marinei 
americane care nu mai sînt utilizate 
nici măcar în şcolile de pilotaj, piloţi 
civili Si militari, marinari, o mulțime 
de operatori cinematografici, tehnicieni, 
costumieri, machieri. 

În cîteva ore, „Youngtown“ a devenit 
un portavion... japonez ; marinarii şi 
piloţii au îmbrăcat uniforme japoneze 
şi au devenit supuși credincioși ai Im- 
periului Soarelui Răsare. Pe scurt, a în- 
ceput turnarea unui film. Se filma ple- 
carea unității militare aeriene japoneze 
care, în urmă cu 27 de ani, atacâse 
prin surprindere flota americană din 
Pacific, ancorată la Pearl Harbour. Fil- 
mările la bordul lui „Youngtown“ au 
fost numai un episod din istoria cola- 
borării dintre Pentagon şi producătorul 
Darryl Zanuck în realizarea supercolo- 
sului cinematografic „Tora, Tora, 
Tora“. Asupra numeroaselor mijloace 
pe care Pentagonul le-a pus la dispo- 

Se turnează o scenă din filmul „Tora, Tora. Tora“ 


ziţia lui Zanuck există o bogată docu- 
mentaţie deoarece, în primăvara anului 
1969, mulţi membri ai Camerei Repre- 
zentanţilor şi ai Senatului au protestat 
împotriva unor asemenea cheltuieli şi 
au constrins amiralitatea să recurgă la 
justificări grăbite. 

În ultima sa carte, intitulată „The 
Pentagon Propaganda Machine“ (Maşi- 
na de propagandă a Pentagonului), se- 
natorul William Fulbright scrie că co- 
laborarea dintre Pentagon şi casa de 
filme „20th Century Fox“ pentru fil- 
mul „Tora, Tora, Tora“ nu constituie 
o noutate. În ultimii cinci ani, Penta- 
gonul a furnizat producătorilor asisten- 
tă de diferite tipuri pentru nu mai pu- 
țin de 43 de filme. Pentagonul posedă 
de altfel cea mai puternică organizaţie 
de „relaţii publice“ Si de propagandă 
din Statele Unite. Bugetul acestui sec- 
tor depăşeşte 40 milioane de dolari pe 
an. Autorităţile militare admit că 4 400 
dintre funcţionarii lor, în civil sau în 
uniformă, se ocupă exclusiv de „relaţii- 
le publice“ dar, potrivit comentatorului 
James J. Kilpatrick, ar fi mult mai rea- 
list să se dubleze sau chiar să se triple- 
ze această cifră. Up aparat de aseme- 
nea proporţii oferă Pentagonului posi- 
bilitatea de a acţiona asupra opiniei 
publice cu toate mijloacele moderne de 
informaţie și această influență este, 
după Fulbright, cea mai: periculoasă 
armă aflată la dispoziţia militarilor. 

La Pentagon există servicii speciali- 
zate care oferă conferinţe şi discursuri 
pentru peste 500 de personalităţi civile 
şi militare, echipe de televiziune ca- 
pabile să facă concurenţă pe plan teh- 
nic marilor reţele naţionale Si experţi 
în toate problemele producţiei cinema- 
tografice. Colaborarea acestor experți 
cu producătorii particulari se poate li- 
mita la vînzarea citorva sute de metri 
de film înfăţișind bătălii din cel de al 
doilea război mondial, dar poate ajun- 
ge şi la împrumutarea unui submarin 
pe citeva săptămîni, ca în cazul filmu- 
lui „Ice Station Zebra“, 

Ajutorul acordat de Pentagon cine- 
aștilor nu este dezinteresat. E drept, 

puncte de vedere 


generalii și amiralii nu pretind ca un 
film să conţină o glorifizare a forţelor 
armate, dar ei resping de obicei pro- 
puneriie de filme cu scene sau perso- 
naje care le displace. Pentagonul nu a 
avut reţineri în ce priveşte filmul de 
spionaj „Goldfinger“ : a autorizat fil- 
marea manevrelor în care un avion 3- 
runca gaze asupra trupelor, a permis 
aterizarea în tabăra militară de la Fort 
Knox Si a furnizat chiar personal mi- 
litar. Dar Pentagonul a refuzat să cola- 
boreze cu producătorii care intenționau 
să facă un film despre pierderea bom- 
bei cu hidrogen la Palomares. 
Producătorul care doreşte asistența 
Pentagonului trebuie să prezinte sce- 
nariul complet în patru copii şi să a- 
dauge descrieri foarte amănunțite ale 
scenelor pentru care se solicită partici- 
parea forţelor armate. Examinarea sce- 
nariului este făcută foarte minuţios, și, 
deseori, între producători și  funcţio- 
narii Pentagonului se due bătălii pen- 
tru o scenă sau pentru o frază. Autori- 
tăţile militare au drept de veto asupra 
produsului final şi cer să controleze 
filmul înainte de montajul definitiv. 
Cînd însă un proiect place militarilor 
sau Casei Albe, toate piedicile birocra- 
tice dispar. Nici un producător sau re- 
gizor nu a găsit toate ușile deschise ca 
John Wayne, atunci cînd s-a hotărît să 
realizeze filmul „Beretele Verzi“. A fost 
suficient ca Wayne să trimită o tele- 
gramă lui Lyndon Johnson, pe-atunci 
președinte,  aducîndu-i la cunoștință 
dorința sa de a face un film despre 
„forţele speciale“ şi despre rolul lor în 
războiul din Vietnam. Chiar înainte de 
a fi comunicat actorului simpatia şi a- 
probarea preşedintelui. Bill Moyers, 
purtătorul său de cuvînt, a telefonat 
lui Robert McNamara, pe-atunci minis- 
tru al forțelor armate, și autoritățile 
militare, fără să clipească, i-au pus la 
dispoziție lui Wayne mortiere, autotre- 
nuri, arme, uniforme, tancuri, autoblin- 
date, avioane de transport şi de luptă. 
I-au fost oferite chiar și personalul şi 
utilajele celor două uriașe baze militare 
dela Fort Benning (Georgia)şi Fort 
Bragg (Carolina de Nord) specializate în 
antrenarea trupelor „ant'guerillă“. În 
plus, armata a transferat din Hawai şi 


din statul Massachusetts la Fort Benning | 


cîteva plutoane de specialişti pentru a 
face figuraţie în film. 
Militarii şi civilii Pentagonului ştiu 


că cinematograful constituie un mijloc | 


de propagandă foarte eficient şi uşor 
de controlat. Nici un general nu ar în- 
drăzni să ceară controale asupra unui 
articol de presă, în timp ce orice func- 
ţionar de la Pentagon poate să-și exer- 
cite liniştit dreptul de veto asupra fil- 
mului. 

Pentagonul nu ignoră nici faptul că 
publicul cinematografelor nu mai este 
atit de numeros ca înainte. Ca atare, 
îşi îndreaptă atenţia și asupra progra- 
melor de televiziune. În ultimii cinci 
ani, producţiile pentru micul ecran 
realizate cu ajutorul Pentagonului s-au 
ridicat la 218, de cinci ori mai mult de- 
cît filmele. În această cifră nu intră 
programele cuprinse sub denumirea de 
„informaţii“, dar care sînt deseori ade- 
vărate documentare. Autorităţile mili- 
tare atribuie o asemenea importanţă 
televiziunii încît, de mai mulți ani, 
Pentagonul dispune de o vastă organi- 
zaţie specializată în producerea pro- 
gramelor T.V. Numai pentru furniza- 
rea materialelor pentru  telejurnale, 
forțele armate au în Vietnamul de sud 
şase echipe de televiziune. 

Vicepreşedintele Spiro Agnew a acu- 
zat de mai multe ori marile reţele de 
televiziune că prezintă o imagine falsă 
a războiului din Vietnam, dar senatorul 
Fulbright susţine că, de fapt, cu dena- 
turarea realității se ocupă staţiile de 
televiziune minore, care folosesc mate- 
rialul distribuit gratuit de către Penta- 
gon şi care înșeală publicul. Folosind 
mărturiile diferiților operatori în uni- 
formă, Fulbrisht a dovedit în mod do- 
cumentat că, timp de ani de zile, echi- 
pele de televiziune ale Pentagonului au 
filmat scene de eroism trucate ale sol- 
datilor saigonezi care, în realitate, par- 
ticipau doar marginal la lupte. În mul- 
te cazuri, bătăliile erau „puse în sce- 
nă“ conform cu instrucțiunile autorită- 
ţilor militare de la Washington și de 
la Saigon. 


LIA QUILICI 


Parisul a fost una din escalele recentului turneu diplomatic al regelui 
Hussein. În imagine, suveranul iordanian, înconjurat de ziarişti, după con- 
vorbirile avute la Palatul Elysée cu preşedintele Pompidou 


Edward GIEREK 


prim-secretar al C.C. al 
Partidului Muncitoresc Unit Po'onez 


La 20 decembrie, cea de-a şaptea 
Plenară a Comitetului Central al Parti- 
dului Muncitoresc Unit Polonez a ales 
în funcţia de prim-secretar al C.C. al 
P.M.U.P. pe Edward Gierek. 

Edward Gicrek s-a născut la 6 ia- 
nuarie 1913 la Porombce, într-o fami- 
lie de mineri. În 1923, după moartea 
tatălui într-un accident în mină, 
E. Gierek a emigrat împreună cu 
mama sa în Franța, unde — începînd 
de la 13 ani — a lucrat ca miner. 
Timp de mai mulți ani, a acţionat în 
rîndul sindicațelor franceze (C.G.T) 
În anul 1931, a intrat în rindurile 
Partidului Comunist Francez. A parti- 
cipat la bătăliile de clasă ale proleta- 
riatului francez, a condus mișcări gre- 
viste, a luat parte la activitatea So- 
cietăţii muncitoreşti pentru învățămînt 
şi cultură. În anul 1934, E. Gierek a 
fost arestat pentru participarea la 
greva minerilor şi expulzat în Polonia. 
În 1937 a emigrat din nou, de data a- 
ceasta în Belgia, unde a muncit tot 
ca miner. În acelaşi timp, a desfăşu- 
rat o intensă activitate politică în rin- 
durile Partidului Comunist din Belgia. 
În timpul ocupaţiei, aflindu-se în Bel- 
gia, a participat la mișcarea de rezis- 
tență antihitleristă. 

După război a luat parte la organi- 
zarea, pe teritoriul Belgiei, a Uniunii 
patrioților polonezi şi a Partidului 
Muncitoresc Polonez. A condus activi- 
tatea Consiliului Naţional în Belgia, 
timp de doi ani. 

În 1948, înapoiat în Polonia, activează 
în cadrul Comitetului Central al 
P.M.U.P. Din 1949 și-a desfășurat acti- 
vitatea în aparatul de partid din Sile- 
zia, ca secretar al C.C. al P.M.U.P. la 
Katowice. A absolvit secţia fără frec- 
venţă a facultăţii, obţinind titlul de 
inginer de mine. 

În 1954, la Congresul al II-lea al 
partidului, Edward Gierek a fost ales 
membru al C.C. al P.M.U.P., activind 
ca şei al secţiei C.C. al P.M.U.P. pen- 
tru industria grea. La plenara a şasea 
a C.C. al P.M.U.P., în 1956, a fost ales 
secretar al C.C., iar la plenara a şap- 
tea, în acelaşi an, a fost ales membru 
al Biroului Politic al C.C. Pină în anul 
1957, a cumulat această funcţie cu în- 
datoririle de prim-secretar al Comite- 
tului voievodal al P.M.U.P. din Kaţo- 
wice. După Congresul al IV-lea al 
partidului, în 1964, şi apoi, după Con- 
gresul al V-lea, în 1968, Edward Gie- 
rek a făcut din nou parte din Biroul 
Politic al C.C. al P.M.U.P. 

Este deputat în Seim din 1952. A fost 
distins cu Ordinul „Constructorii Po- 
loniei populare“, cu Ordinul „Steagul 
Muncii“ clasa I-a şi cu alte ordine. 


După părerea mea... 


Socotesc revista „Lumea“ una 
din cele mai interesante publi- 
cafii româneşti şi aş vrea să a- 
duc mulțumiri colectivului re- 
dacției pentru calitatea, din 
punct de vedere stilistic do- 
cumentar, a articolelor publicate. 

Aș avea unele sugestii în le- 
găiură cu conținutul revistei. 
Lipsesc, după părerea mea, u- 
nele injormaţii sau articole le- 
gale de problemele economice 
ale întregii lumi. E drept că au 
fost publicate uneori articole 
privind Piaţa comună, dar viața 
economică internaţională nu Se 
reduce la atit. Există în țara 
noastră publicaţii de specialitate 
in care cititorul ar putea găsi 
informațiile despre care vorbesc 
dar eu cred, totuşi, că publica- 
rea unor astfel de date în revista 
„Lumea“, a cărei specialitate 
este politica internațională şi 
unde s-ar putea realiza şi legă- 
tura între economie şi politică 
in tratarea unor evenimente e- 
conomice, ar determina un in- 
teres sporit față de această re- 
vistă. Evenimentele lumii econo- 
mice internaționale sint tot atit 
de numeroase ca și vizitele, con- 
tactele diplomatice ş.a.m.d., dar 
am impresia că peste două tre- 
imi din aceste evenimente se 
pierd în noianul celorlalte ştiri 
şi nici nu sînt folosite, nici nu 
sint date publicității. Nu știu 
dacă nu s-ar putea face ceva mai 
bun din rubrica „Sinteze“ care, 
în ultima vreme, a publicat ar- 
ticole interesante, este adevărat, 
dar fără o prea mare notă de 
originalitate sau noutate ; arti- 
cole cu teme asemănătoare au 
mai apărut în cadrul revistei 
sau în alte publicaţii. La începu- 
tul anului se formase obişnuința 
de a se răspunde în cadrul aces- 
tei rubrici şi unor întrebări ale 
cititorilor în legătură cu unele 
aspecte controversate şi mai ct- 
noscute ale vieţii internaționale : 
relațiile R. F. a Germaniei cu 
țările socialiste, problema kurdă, 
organizaţiile palestiniene etc. Nu 
s-ar putea continua acest bun 
obicei ? Revista este, după pă- 
rerea mea, foarte săracă în ca- 
ricaturi (ar putea fi reproduse 
din revistele străine unele cari- 
caturi extrem de bune, chiar 
dacă nu au în vedere probleme 
strict politice) şi fotografii. (Cu 
privire la fotografii : nu s-ar pu- 
tea lua unele măsuri pentru 
reușita acestor imagini, din care 
adeseori nu se mai înțelege ni- 
mic ? Cred că aici e singura la- 
tură profund critică a revistei). 


Adrian STAMATE 
Ploieşti 


Nu ştiu în ce măsură ar putea 
interesa rîndurile mele, dar- nu 
socotesc necesare schimbări în 
conținutul revistei care, după 
părerea mea, răspunde, în spa- 
țiul disponibil, necesităților pu- 
blicului. Cred că e necesară men- 
ținerea rubricii „Puncte de ve- 
dere“, iar „Poşta redacției“ să 
continue să apară în formula 
actuală în care, în răspunsurile 
adresate cititorilor, apar infor- 
matii care nu pot fi găsite, cel 
mai adesea, în alte publicaţii 


româneşti (sau pot fi găsite ul- 
terior). Cred, însă, că din punci 
de vedere grafic revista „Lu- 
mea“ ar putea ciștiga mult prin- 
tr-o atenție mai mare în selec- 
|ionarea fotografiilor (care apar 
actualmente în majoritate ne- 
clare) şi prin eliminarea recla- 
melor ultimelor coperţi, care nu 
spun absolut nimic cititorului 
obişnuit (ori înlocuirea lor cu alt 
gen de reclame). 


Grigore ENESCU 
Bucureşti 


În calitate de vechi şi con- 
secvent cititor al revistei „Lu- 
mea“, țin să-mi exprim unele 
păreri în legătură cu prezenta- 
rea grafică şi conținutul revis- 
tei. Ccnsider că o sporire a nu- 
mărului paginilor de la 32, cit 
are în prezent, la 40 sau 48 de 
pagini, ar fi primită cu real in- 
teres de mulți cititori deoarece, 
in acest fel, s-ar putea mări 
sfera problemelor tratate. fn 
privința copertei ultime, cred că 
reclamele publicate aici nu pre- 
zintă nicidecum un interes deo- 
sebit pentru cititori, ținind sea- 
ma de faptul că ele nu se adre- 
sează în general maselor largi de 
consumatori. Mai avantajoase mi 
s-ar părea reclamele pentru dez- 
voltarea turismului, prezentind 
diferite imagini din zone de a- 
grement sau din oraşe din țară 
şi de peste hotare. Socotesc apa- 
riția unor rubrici noi ca bineve- 
nită. Comunicările pe care le 
trimit cititorii ar trebui să facă 
subiectul unei rubrici separate, 
independente de „Poșta redac- 
tiei“, În cadrul acestei rubrici, 
cititorii revistei şi-ar putea ex- 
prima opiniile în legătură cu si- 
tuația internațională actuală. 
Consider că extrasele din presa 
internațională ar trebui să fie 
mai numeroase, mai variate sau 
grupindu-se în jurul unei pro- 
bleme. 


Gabriel ROGOVEANU 
Bucureşti 


Sint un vechi cititor 8i colec- 
ționar al  săptăminalului „Lu- 
mea“. Aştept cu nerăbdare fie- 
care apariție pentru a parcurge 
problemele externe comentate 
aici la timp şi cu multe amă- 
nunte, pentru ca cititorul care 
dorește o relatare documentată 
asupra unui eveniment al vieţii 
politice internaționale să fie pe 
deplin satisfăcut. Toată conside- 
rația pentru colectivul redacției. 
Aş ridica o problemă în legă- 
lură cu rubrica „Puncte de ve- 
dere“, In nr. 49 a fost publicat 
un articol semnat de Paul Struye, 
președintele Senatului belgian, 
despre recentele tratate sovieto- 
vest-germane şi polono-vest- 
germane. Cred că ar fi fost mai 
bine ca articolul să fie însoțit 
de o notă despre semnatarul ar- 
ticolului şi despre poziția Bel- 
giei în această problemă. Se 
pot da încă o serie de astfel de 
exemple. 


Paul Nae SENCHEA 
Tulcea 


| PROCESUL CALLEY 


Vasile Vlad, Bucureşti. Pro- 
cesul locotenentului Calley nu 
s-a încheiat. Fiecare nouă şe- 
d aduce amănunte drama- 
tice privind masacrul petrecut 
la 16 mariie 1968 la Song My. 
Iată citeva imagini ale proce- 
sului. Viseri 11 decembrie este 
anchetat James Dursi, în pre- 
zent electrician în Brooklyn, 
care făcea parte din detaşamen- 
tal lui . El a declarat că 
acuzatul să se tragă 
asupra locuitorilor į Dursi a re- 
fuzat Calley şi un alt militar 
american au început să tragă 
atunci asupra unui de ci- 
vili sud-vietnamezi într-un 


şanţ. 

一 în ce psziţie se aflau oa- 
menii din şanţ ? 

-- Îngrămădiţi unii peste al- 
ţii ș citeva mame încercau să-și 
protejeze copiii. Vedeam un 
şuvoi de sînge cuprinzind piep- 
turile, brațele, capetele... 

Charles Sledge, fost radiofo- 
nist al lui Calley, relatează o 
„inspecţie“ a său. 

一 Am întiinit la un moment 
dat un bonz, îmbrăcat în alb, 
în picioare, lîngă un copac. 
Calley i-a pus cîteva întrebări, 
upoi l-a lovit cu patul armei. 

— Unde l-a lovit? 

— Peste gură. Locotenentul 
pai apăsă pe trăgaci. 

— Încotro era îndreptată 
arma ? 

一 înspre capul bonzului. Ca- 
pul a zburat în fărîme... 

Şedinţa din 15 decembrie. 
Charles West, student : 

— Un soldat a întrebat ce tre- 
buia să facem. Am răspuns că 
nu ştiam nimic, dar că, potri- 
vit ordinelor lui Calley, toată 
lumea trebuia, în principiu, u- 
cisă. Apoi un om din grupul 
meu a deschis focul asupra a- 
cestor oameni (zece sud-vietna- 
mezi care fuseseră strinşi lao- 
laltă — n.n.). 

— Dumneata ai tras? 

— Da. am tras. M-am întors 
să-i privesc, căzuseră la pămint, 
răniți, şi m-am gîndit că era 
mai bine să continui Si să-i ucid 
pentru că acesta era ordinul. 

Michael Bernhardt, declară 
că Ernest Medina, căpitan, co- 
mandantul companiei din care 
făcea parte locotenentul Calley, 
a ordonat să se păstreze tăcere 
asupra masacrului comis. Bern- 
hardt a adăugat că, în ajunul 
zilei de 16 martie, Medina or- 
donase ca satul să fie ras de 
pe suprafața pămîntului, dar nu 
Specificase nimic în ce privește 
soarta femeilor şi copiilor. Acest 
echivoc a făcut ca şi ei să fie 
uciși. 


St. Cucu, Brăila. 1) Departa- 
mentul de Stat american şi, ul- 
terior, guvernul britanic, au 
confirmat printr-o notă dată 
publicităţii săptămîna trecută că 
S.U.A. și Marea Britanie vor 
începe, în martie 1971, construi- 
rea unei baze comune de trans- 
misii navale şi aeriene în insu- 
la Diego Garcia (posesiune bri- 
tanică), situată în arhipelagul 
Chagos din Oceanul Indian. 
(Despre această bază găsiţi in- 
formaţii în articolul apărut la 
rubrica „Puncte de vedere“ din 
nr. 49). Baza va beneficia de 


Un personal de 250 de oameni. 
2) Statutul special de autono- 
mie al regiunii reni 
Adige a fost proclamat în luna 
ianuarie a acestui an. În ultimul 
timp s-au luat o serie de mă- 
suri privind mai multe sectoare 
ale economiei acestei regiuni, în 
care o mare parte a locuitori- 
ler reprezintă o minoritate na- 
Karl Mitterdorfer (din 

partea partidului germanoton 
din Alto-Adige) a subliniat că 
„raţiuni de  coexistenţă naţio- 
au dus la aceste măsuri, 

care au constituit un instru- 
ment de conciliere între stat şi 
minoritățile naţionale“, 3) Vii- 
toarea reuniune a reprezentan- 
filor celor patru puteri în pro- 
blema Berlinului occidental va 
avea loc, potrivit informaţiilor 
actuale, la 19 ianuarie 1971. 4) 


Michael ma e mr pa we 
nunțat împotriva rasiale 
din Republica Africană, de- 


clarind că această politică „l-a 
consternat profund“, este arhi- 
episcop de Canterbury şi nu al 
Londrei. 


Luxa Ciocîrlan, Tohanul Vechi, 
jud. Braşov. Adresați-vă foruri- 
lor care au patronat concursul 
respectiv. 


Nicolae Costea, Craiova. 
1) Greva de 24 de ore a ziariş- 
tilor italieni, declanșată la 13 
decembrie, cînd nici un ziar nu 
a apărut în Italia, a fost provo- 
cată de faptul că patronii au 
întrerupt negocierile cu re- 
prezentanţii Federației presei 
care ceruseră sporirea salariilor 
în presă Si a îndemnizațiilor 
pentru munca de noapte, Zia- 
riştii au anunțat că acţiuni ase- 
mănătoare vor fi reluate. 
2) David Kennedy, ministrul fi- 
nanțelor, nu este primul mem- 
bru al guvernului S.U.A. care 
a demisionat în ultimul timp. 
(În urmă cu o lună, spre exem- 
plu, ministrul afacerilor interne, 
Walter Hickel, a fost înlocuit 
cu Rogers Morton). David 
Kenndey a fost înlocuit cu John 
Connally (guvernator al statului 
Texas în anul asasinării lui 
John Kennedy şi prezent, după 
cum se ştie, în automobilul în 
care a fost asasinat fostul pre- 
şedinte), Connally este membru 
al partidului democrat. Acest 
răspuns se adresează şi citito- 
rului Sergiu Iordache, com. Cos- 
meşti, jud. Galaţi. 3) La Confe- 
rința societăților africane ale 
inginerilor organizată de Oficiul 
științific al UNESCO pentru A- 
frica şi de Federația mondială 
a societăţilor de ingineri și des- 
fășurată săptămîna trecută la 
Nairobi, au participat : Algeria, 
Republica Democratică Congo, 
Etiopia, Ghana, Kenya, Mali, 
Mauritania, Maroc, Nigeria, Se- 
negal, Sierra Leone, Sudan, Tu- 
nisia, Tanzania, R.A.U., Ugan- 


da Si Zambia. 
-nr am 

Doru Roşu, Craiova. Primul 
consulat (onorific) chilian la 


Bucureşti a fost deschis în 1911. 
Desfiintat la citiva ani după pri- 
mul război mondial. consulatul a 
fost reînființat in 1928. România 
a înfiintat prima sa legaţie la 
Santiago de Chile în 1935. 

AVANTAJELE REACTOARELOR NUCLEARE 


George Neacșu, Piteşti, Reac- 
toarele nucleare, furnizind e- 
nergie electrică oricărei ramuri 
a economiei unei ţări, sînt o 
sursă de materie primă foarte 
ieltină. Ca atare, sumele destul 
de mari destinate unor astfel de 
construcţii sint compensate şi 
întrecute cu mult de avantajele 


multă energie, ca producerea 
de substanţe caustice, clor şi 
hidrogen electrolitic pentru fa- 
bricarea amoniacului, aluminiu- 
lui şi fosforului, Fiecare 1000 
MW de electricitate folosită 
pentru fabricarea de aluminiu 
va produce 500 000 tone de alu- 
miniu — cantitate egală cu o 


enorme pentru economia ţării 
respective, Într-un studiu pe a- 
ceastă temă, apărut în ,了 Techno- 
logical Review“, publicaţie e- 
ditată de Institutul tehnologie 
din Massachusetts (S.U.A), E- 
dward A. Mason, profesor de 
energie nucleară la acest In- 
stitut, scria : „Rezultatele obţi- 
nute arată că un- complex in- 
dustrial alimentat cu energie 
nucleară, inclusiv  desalinizarea 
apelor pentru agricultură, ar 
putea întreține și chiar trans- 
forma viața a 25—75 de mili- 
oane de oameni. Electricitatea 
produsă este folosită intr-o se- 
rie de procese consumatoare de 


optime din producția Statelor 
Unite şi de şapte ori producţia 
totală a Indiei. (...) Datorită na- 


turii sale concentrate, energia 
nucleară oferă multiple posibi- 
lităţi de amplasare a generato- 
rului, ceea ce nu este cazul la 
centralele acționate cu  căr- 
buni, cu gaze, cu păcură sau 
apă. O termocentrală care 
produce 1000 MW necesită a- 
nual aproximativ 3,5 milioane 
tone de cărbuni, dar numai 35 
tone de combustibil nuclear“. 

In fotografie : centrala atomo- 
electrică din Rowe (Massachu- 
setts) 


a m a i e 


TRIEST 


Mihai Nueleanu, com, Ani- 
poasa, jud. Gorj. Oraşul Triest 
a fost eliberat de forțele armate 
conduse de Iosip Broz Tito la 
1 mai 1945. În ziua următoare, 
in localitate intrau trupele neo- 
zeclandeze. După incheierea răz- 
boiului, cele patru mari puteri 
au hotărit (la 3 iulie 1946) for- 
marea „teritoriului liber al Tries- 
tului“ — sector aflat sub garan- 
tiile Consiliului de Securitate. 
Un an mai tirziu, prin tratatul 
de pace incheiat cu Italia, Tries- 
tul este împărțit în două zone: 
Zona A — care cuprinde oraşul 
propriu-zis, plasată sub admi- 
nistraţia anglo-americană : zona 
B — la sud, o suprafaţă de 525 
kmp, trecută sub -administrație 
iugoslavă. La începutul lunii no- 
iembrie 1953, în urma unci re- 
volte a populaţiei împotriva for- 
telor engleze, acestea au părăsit 
zona A. În anul următor, acordul 
din 5 octombrie trecea autorită- 
ților italiene administrarea zonei 


„A şi celor iugoslave, adminis- 


trarea. zonei B. 

REZOLUȚŢII O.N.U. 


Vasile Negulescu, Făgăraş. În- 
tre ultimele documente adoptate 
de sesiunea recent încheiată a 
Adunării Generale a Naţiunilor 
Unite se numără mai multe re- 
zoluții în legătură cu problemele 
coloniale : asupra „dreptului ina- 
lienabil al poporului din Oman 
la autodeterminare şi asupra re- 
surselor naturale ale teritoriului 
său, cit şi a dreptului de a dis- 
pune de aceste resurse interne 
pentru interesele sale“ — 70 vo- 
turi pentru, 17 împotrivă, 22 ab- 
tineri ; condamnarea activități- 
lor şi metodelor dictate de inte- 
resele economice străine în teri- 
toriile aflate sub dominație co- 
lonială şi în special a barajului 
de la Cabora Bassa — 85 voturi 
pentru, 11 împotrivă, 12 abti- 
neri ; rezoluţie prin care se cere 
Băncii Mondiale şi Fondului 
Monetar Internaţional să aplice 
sancţiuni economice sau finan- 
ciare Portugaliei şi Republicii 
Sud-Africane — 83 voturi pentru, 
4 împotrivă, 21 abţineri ; con- 
damnarea Portugaliei pentru 


„refuzul persistent de a acorda 
dreptul la autodeterminare şi 
independența popoarelor din 
Guineea-Bissau, Angola şi Mo- 
zambic“ — 94 voturi pentru, 6 
impotrivă şi 16 abţineri, Alte 
recente rezoluţii : luarea de mă- 
suri (în statele care nu au fă- 
cut-o încă) pentru a se asigura 
deținerea, arestarea, extrădarea 
şi pedepsirea criminalilor de răz- 
boi şi a persoanelor vinovate de 
crime împotriva umanităţii care 
nu au fost judecate Si pedepsite 
— 55 voturi pentru, 4 împotrivă, 
53 abţineri ; luarea de măsuri 
eficace pentru a se ajunge la ce- 
liminarea definitivă Si rapidă a 
nazismului, inclusiv a formelor 
sale contemporane, rasismul şi 
alte ideologii similare, bazate pe 
teroare şi intoleranţă rasială — 
108 voturi pentru, 0 împotrivă şi 
6 abţineri ; afirmarea legitimi- 
tății luptei popoarelor din Africa 
australă împotriva colonialismu- 
lui şi apartheidului — 79 voturi, 
pentru, 1 împotrivă Si 39 abţi- 
neri ; cerere adresată Israelului 
în legătură cu îndeplinirea obli- 
gaţiilor care decurg din Conven- 
ţia de la Geneva, din 1949, rela- 
tiv la protecţia persoanelor ci- 
vile în timp de război ; o rezolu- 
ție privind repercusiunile ex- 
ploatării minereurilor din adin- 
curile marine asupra materiilar 
prime pe piaţa mondială 一 90 
voturi pentru, 0 împotrivă, 11 
abţineri ; o rezoluţie prin care 
se cere studierea problemei li- 
berului acces la mare al ţărilor 
fără litoral şi a problemelor lor 
specifice în ce priveşte exploa- 
tarea resurselor mărilor şi ocea- 
nelor — 89 voturi pentru, niciun 
vot împotrivă, 6 abţineri. 


I. Apostol, Brăila, 1. Într-un 
răspuns anterior am precizat că 
intre Mexic şi Spania nu există 
relaţii diplomatice. După răz- 
boiul civil spaniol, o bună parte 
a guvernului republican s-a re- 
fugiat în Mexic, unde trăieşte 
şi astăzi. Într-un recent co- 
mentariu pe marginea relaţiilor 
hispano-mexicane, apărut în 
publicaţia madrilenă „Arriba“, 
se menționează : „Principala 
dificultate în ce priveşte exis- 
tenţa relaţiilor diplomatice în- 
tre Mexic şi Spania rezidă, 
poate, în puternica influenţă pe 
care o exercită în Mexic repu- 
blicanii spanioli aflaţi în exil, 
oameni de mare prestigiu Si in- 
telectuali de mare valoare în 
cea mai mare parte“. Nu există 
nici o informaţie care să indice 


vreo - schimbare privind stadiul 
actual al relaţiilor dintre cele 
două ţări. 2. Staţia de teleeco- 
municaţii de la Camatagua (Ve- 
nezuela), de la a cărei recentă 
inaugurare televiziunea română 
a transmis unele aspecte, se 
află la 150 km de Caracas și 
dispune de o antenă parabolică 
cu un diametru de 30 metri. 
A fost construită în opt luni şi 
a- costat 5 milioane dolari. Sta- 
ţia comunică cu sateliții Intel- 
sat II, III şi IV. Numărul de 
canale telefonice de care va 
dispune într-o fază finală va 
fi de 132. Stația mai posedă şi 
un canal de televiziune. 


Vasile Nicolau, Bacău. 1. Gui- 
necă este împărţită (din 1965) 
in 29 de regiuni administrative. 
Din populaţia de 3795 000 locu- 
itori (in anul 1963), aproxima- 
tiv 62 la sută sint musulmani 
şi circa 80 la sută lucrează în 
agricultură. Moneda naţională, 
francul guinez, are o valoare 
de 0,004 dolari. Despre relaţiile 
dintre Guineea şi Coasta. de 
Fildeş, am scris la această. ru- 
brică în nr, 46. 2. Fostul preşe- 
dinte bolivian Ovando Candia, 
care după demisie s-a aflat 
pentru o vreme în Argentina, 
a fost numit ambasador al ţă- 
rii sale la Madrid. În. drum 
spre capitala spaniolă, Candia 
a declarat unor ziarişti că prin 
demisie „a făcut posibil dialo- 
gul care va permite o înțele- 
gere totală“, Ca atare, nu i se 
poate atribui actualmente in- 
tenția de a se întoarce la con- 
ducerea ţării printr-o lovitură 
de stat. 


Ştefan Hantigz, Borşa, jud. Ma- 
ramureş, 1. Despre moartea fos- 
tului preşedinte indonezian, re- 
vista noastră a scris în nr. 26 
Fostul ministru de externe in- 
donezian Subandrio nu a fost e- 
xecutat. 2. Feldmareşalut Frie- 
derich von Paulus a murit la 
Dresda în 1957. 


Dan Suciu, București. Actuala 
constituție portugheză, pe cape 
premierul Marcelo Caetano a 
hotărit să o modifice, fusese e- 
laborată în anul 1933, de fostul 
dictator Salazar. Proiectul pro- 
pus de Caetano „va da aceeași 
constituţie oricărui teritoriu na- 
tional“, deci atit metropolei cit 
şi coloniilor. Totodată, Caetano 
a subliniat faptul că guvernul 
va continua politica practicată 
pină în prezent. 

Întreprinderea de Stat Elec- 
troceramica Turda livrează fără 
repartiție pe bază de comandă 
fermă în trim. III Si IV izolatori 
N 87 şi N 97 cu suporţi drepți şi 
curbi zincati sau bituminizați și 
fără suporţi — cu suporţi pentru 
stîlpi beton. Izol. SB 1, SA 1, 
SBI 10, T-80, T-115, TD 80, TD 
115 și ancoră. 

